23.2.2023 г.
BG
Официален вестник на Европейския съюз
L 58/1467 КОМИСИЯ ПИЛОТНИ ПРОЕКТИ
ГЛАВА PP 07 — ИНВЕСТИРАНЕ В ХОРАТА, СОЦИАЛНОТО СБЛИЖАВАНЕ И ЦЕННОСТИТЕ (продължение) PP 07 22
(продължение)
PP 07 22 02
(продължение) В същото време журналисти и други медийни представители в Съюза са изложени на насилие, заплахи, тормоз или публично опозоряване, главно поради своите разследващи дейности в защита на обществения интерес от злоупотреба с власт, корупция, нарушения на правата на човека или престъпни дейности, а според платформата за насърчаване на защитата на журналистиката и безопасността на журналистите на Съвета на Европа повече от половината от случаите на тормоз срещу работещи в медиите са дело на държавни субекти.
Станахме свидетели на вълна от дезинформация и пропаганда, разпространявани бързо чрез интернет и други медии.
Предвид социалните и политическите последици сега е по-важно от всякога нашите граждани да бъдат критични потребители както на медиите, така и на социалните мрежи.
Необходимо е да се инвестират подходящи финансови ресурси в медийната и цифровата грамотност и в разработването на общи стратегии на Съюза, заедно с журналисти, представители на академичните среди, международни организации и организации на гражданското общество, за да могат гражданите и онлайн ползвателите да разпознават съмнителните източници на информация, както и да забелязват и разкриват предумишлено невярното съдържание и пропагандата.
„Европейския фестивал на журналистиката и информационната грамотност на медиите“ има за цел засилването на диалога, сътрудничеството и партньорството в Съюза, сред журналистите, медиите, включително обществените медии, организациите на гражданското общество и специалистите в областта на медийната грамотност с акцент върху найважните въпроси на нашето време, със специално внимание към младите хора, включително студентите по журналистика, хората и социалните медии: Как да се справим с дезинформацията в епохата на „постистината“?
Всяка година журналисти от цяла Европа ще бъдат канени да представят предварителни коментари онлайн на специална платформа и да представят конкретни предложения за подобряване на законодателството и условията на труд за сектора както на европейско, така и на национално равнище.
В рамките на това събитие работещите в областта на медиите ще могат да изготвят нови предложения, да наблюдават прилагането на съществуващите правила и да представят резултатите, постигнати в области като защитата и безопасността на журналистите, социалната сигурност, новите бизнес модели за медиите, ролята и въздействието на цифровизацията върху медийния сектор, ролята на медиите в борбата с дезинформацията или повишаването на медийната грамотност.
След това събитието ще събере представители на медиите от различни среди, вкл. представители на големи медийни корпорации и местни медии, журналисти на свободна практика, независими разследващи журналисти, както и представители на медийни асоциации и НПО, които се застъпват за свободата на медиите, като ще бъдат поканени и представители на националните и европейските органи като гост оратори или наблюдатели.
Този формат не само ще подобри осведомеността на журналистите относно съществуващите мерки и най-добри практики, но също така ще позволи на националните и европейските органи да се свържат и да разберат по-добре нуждите на сектора под формата на ежегоден структуриран диалог.
Всяка година след събитието ще се изготвя списък с препоръки за политиката въз основа на приноса на журналисти от цяла Европа, и от тях ще се направят заключения.
След това тези препоръки следва да станат основа на политически действия в областта на свободата на медиите, включени в работните програми на Европейската комисия, както и на други подходящи
европейски и национални органи.
„Европейският фестивал на журналистиката и информационната грамотност на медиите“ следва да се превърне в мощен инструмент за повишаване на осведомеността относно важната, но все по-трудна работа на журналистите и нарушенията на свободата на медиите в Съюза.
За постигането на тази цел фестивалът ще се провежда всяка година в различни държави членки и ще се разглежда положението със свободата на медиите, растящата дезинформация, по-специално във връзка с пандемията и кризата с климата, и условията на работа на журналистите будят най-голяма загриженост.
Що се отнася до изпълнението, Комисия ще обяви годишна покана за подаване на оферти, адресирана до работещите в медиите, медийните организации, съответните НПО и партньори от академичните среди, за да се осигури организирането на събитието.